Do mr am 10 am hän müese sZimmer abgeh, hemmer wider rechtzytig müesse ufstoh und packe. Am halb 10i hemmer denn euses schöne Zimmerli abgeh und si go zmörgele (also nid dass dr meined mir gönge do am ine Restaurant, mr chaufe ame Milch, Müesli, Toast etc. füre paar Däg ih..das isch aber ame super gmüetlich). Nocher simer nochli ins  Städtli und ins Internet Kaffii, bevor mr denn am 1 pm vom Greyhoundbus abgholt worde si. An dr Haltstell si eigentlich nur mir und öbbe 30 Asiate gsi. Mir hän no dänkt:" ou wie sele die alli in dä Bus ihne?!" Drfür hän si au sozäge kei Gepäck gha. Wo dr Bus cho isch hemer denn au gmerkt wiso, igstige sin nämlich nur 2 drvo. Die andere 28 sin dusse gstande und hän gwunke und gfötelet wie wild, also nur Abschiedskomitee! =) Jez sitze mr für rund 2h in däm Bus nach Mission Beach. Dr Bus isch aber prima, modern und  gmüetlich. Und sisch idrücklich, durch das wiiite aber hüglige Tropegebiet voller Vegetation zfahre. (es het Felder, riesigi Bananeplantage, Sümpf und überall Palme)